
NR............/........2015

CLARIFICARE  9

IN ATENTIA TUTUROR CELOR INTERESATI!

INTREBARE 1:
În cadrul Fișei de date la capitolul III.2) CONDIȚII DE PARTICIPARE, III.2.3) Capacitatea tehnică și/sau profesională” – secțiunea ”Nivel(uri) specific(e) minim(e) necesar(e)” – subcapitolul ”Experiență similară și recomandări din partea altor beneficiari” – Cerința nr. 2 ați solicitat:

”Ofertantul (operatorul economic sau membrii asocierii împreună) trebuie să prezinte certificate/documente care să confirme prestarea de servicii similare în valoare cumulată de minim 3.382.600 fără TVA, la nivelul a cel puțin un contract sau cel mult 5 contracte, (se vor lua în considerare prevederile art.13 din Ordinul ANRMAP 509/2011).

Activitățile de formare profesională pot fi demonstrate prin prezentarea de documente/certificate care să confirme prestarea de servicii în valoare de minim 960.000 lei fără TVA la nivelul a cel puțin un contract sau cel mult 2 contracte.”


Întrebare: Prin prezenta vă solicităm să ne clarificați ce înțelegeți prin ”prestarea de servicii similare”. Această cerință se referă la experiența dovedită prin participarea la cel puțin un proiect/contract, minim două, la nivelul căruia au fost desfășurate activități de formare indiferent de tematica programelor de instruire implementate sau vizează exclusiv servicii de formare de formatori.
RĂSPUNS 1:
Prestarile de servicii prezentate ca și experientă similară în valoare cumulată de minim 3.382.600 fără TVA, trebuie sa acopere toate  componentele pachetului de servicii propus spre externalizare, inclusiv: servicii de formare profesională, servicii hoteliere, servicii de masă, servicii de închiriere spaţii de instruire şi logistică, servicii de organizator de curs, servicii de decontare a cheltuielilor de transport/ de transport. 

In dovedirea experienției similare a operatorului economic ofertant/asocierii, pentru serviciile de formare profesională prestate se pot prezenta servicii de formare profesională la nivelul căruia au fost desfășurate activități de formare indiferent de tematica programelor de instruire implementate.
INTREBARE 2:

În cadrul răspunsului la clarificare, publicată în data de 30 iunie 2015 pe site-ul http://www.anfp.gov.ro/Anunt/Procedura_de_achizitie_pentru_de_Servicii_de_formare_profesionala_si_organizare_programe_de_formare ați precizat ca interpretarea cerinței ”Experiență dovedită prin participarea în cel puțin un proiect/contract la nivelul căruia a desfășurat activități similare celor pentru care este propus” (cerința specificată în fișa de date la capitolul III.2) CONDIȚII DE PARTICIPARE, III.2.3) Capacitatea tehnică și/sau profesională – Informații referitoare la personalul/organismul tehnic de specialitate) vizează ”participarea la cel puțin un proiect/contract la nivelul căruia a furnizat, în calitate de formator, cursuri de formare a căror scop a inclus și dobândirea setului de competențe psihopedagogice necesar în lucrul cu adulții și dobândirea calității de formator de adulți. Este acceptată dovada participării la un proiect/contract care să fie inclus și componenta de formare profesională în vederea obținerii competențelor de ”Formator”.


Întrebare: Puteți să ne precizați o altă sesiune de instruire, în afară de sesiune de curs de ”formator”, care să îndeplinească cerințele dumneavoastră? Rațiunea pentru care vă solicităm această informație rezidă din principiile stipulate la art. 2 alin (2) lit e) din O.U.G 34/2006 cu modificările și completările ulterioare, coroborat cu prevederile art. 1 alin (1), (2) și (3) ale Ordinul ANRMAP nr. 509/2011 privind formularea criteriilor de calificare și selecție. De asemenea rațiunea întrebării 2 rezidă din interpretarea precizărilor făcute de Autoritatea Națională pentru Reglementarea și Monitorizarea Achiziților Publice cu privire la serviciile similare, definite ca ”acele servicii care sunt grupate în cadrul aceleiași clase din structura codului CPV”, precizări din care rezultă faptul că, prin clarificarea din 30 iunie 2015, cerința dumneavoastră explicată ar deveni restrictivă (restrictivitatea rezidă atât din disonanța cu punctul de vedere al ANRMAP cât și în raport cu prevederile art. 178 alin (2) din OUG 34/2006 prin care cerințele de calificare trebuie să fie justificate în funcție de complexitatea serviciilor ce urmează a fi prestate astfel încât acestea să nu fie disproporționate). Precizăm faptul că scopul unui articol din legea achiziților publice realizată de Autoritatea Națională pentru Reglementarea și Monitorizarea Achiziților Publice constă în a vedea care este sfera stuațiilor de fapt concrete la care norma juridică respectivă se referă și a se asigura astfel corecta aplicare a acelei norme. Cu alte cuvinte, interpretarea legii achiziților publice de A.N.R.M.A.P. reprezintă o etapă în procesul aplicării legii, conținutul interpretării fiind tocmai stabilirea sensului voinței legiuitorului, exprimată într-o anumită normă.

RĂSPUNS 2:

”Experiență dovedită prin participarea în cel puțin un proiect/contract la nivelul căruia a desfășurat activități similare celor pentru care este propus” se referă la participarea la cel puțin un proiect/ contract la nivelul căruia a furnizat, în calitate de formator sau echivalent (conform metodologiei și normativelor ANC- Hotărârea CNFPA nr. 299/2009, Hotărârea  nr.76/2010, Decizia ANC  nr.474/2015), cursuri de formare a căror scop a inclus și dobândirea setului de competenţe psihopedagogice necesar în lucrul cu adulţii şi dobândirea calităţii de formator de adulţi. Este acceptată dovada participării la un proiect/contract care să fi inclus și componentă/sesiune/modul de formare profesională în vederea obținerii competențelor de ”Formator”.

Având în vedere faptul că parte a obiectului contractului îl reprezintă servicii de formare profesională pentru Programul de formare finalizat cu obţinerea de către participanţi a certificatului ANC de ” Formator„ conform legislației în vigoare, considerăm ca fiind justificată și nerestrictivă solicitarea cerintei ”Experiență dovedită prin participarea în cel puțin un proiect/contract la nivelul căruia a desfășurat activități similare celor pentru care este propus”,  în legătură evidentă și raportare concretă cu obiectul contractului ce urmează să fie atribuit.
Experienţa poate fi demonstrată prin copie carte de muncă/contracte de muncă, contract de colaborare / prestări servicii, fişe de post, adeverinţe, recomandări  sau orice alte documente similare.

ÎNTREBARE 3:

În cadrul Caietului de Sarcini precizați faptul că ”Fiecare grupă este estimată a avea un număr orientativ de 20 de cursanți, care poate varia între 15 și maxim 25.”


De asemenea la cap. ”4.2.1. SERVICII DE CAZARE” subcapitolul ”4.2.1.1 Loc de desfășurare a programului de formare” solicitați ca:

”Prestatorul de servicii va prezenta în oferta sa, minim 2 propuneri per județ de locuri de desfășurare a programului de formare (municipiu sau oraș) situate in județul Brașov și județul Prahova. Pentru fiecare propunere de loc de desfășurare se vor propune minim 4 structuri de primire turistică cu funcțiuni de cazare și funcțiuni de alimentație publică, care să asigure posibilitatea de cazare, masă și instruire a cel puțin 5 (cinci) grupe per săptămână (cca. 120 persoane).”


De asemenea, în cadrul aceluiași capitol (pag. 8 – paragraful al III-lea) specificați faptul că:

”A se avea în vedere posibilitatea de organizare a 2 sesiuni simultane per structură de primire turistică cu funcțiuni de cazare.” și că 

”Cazarea participanților se va face în regim de camera single”

În cap. 4.3.1. Specificații săli de instruire specificați faptul că:

”Structura de primire turistică cu funcțiuni de cazare trebuie să dispună de cel puțin o sală de instruire, cu o capacitate de minim 15 locuri și maxim 25 de locuri, pentru fiecare grupă. Sălile vor fi situate în structura de primire turistică cu funcțiuni de cazare. Vor fi asigurate spații adecvate de recepție pentru primirea, înregistrarea și distribuirea materialelor participanților. A se avea în vedere posibilitatea de organizare a 2 sesiuni simultane per structură de primire turistică cu funcțiuni de cazare.”

Întrebare: Dat fiind faptul că se pot organiza două sesiuni simultan (și nu mai multe cum de altfel și specificați în două subcapitole diferite), iar o sală de instruire are ”maxim 25 de locuri” să înțelegem faptul că solicitarea celor 120 de camere în regim single se raportează la toate cele 4 structuri de primire turistică dintr-o locație și nu doar la o singură structură de primire turistică dintr-o locație?

RĂSPUNS 3:
Ofertantul trebuie să prezinte, pentru fiecare propunere de loc de desfășurare, minim 4 structuri de primire turistică  cu posibilitate de cazare și masa pentru 5 grupe, cu minim 5 săli necesare instruirii pentru cel puțin 5 (cinci) grupe/ per săptămână (cca. 120 persoane), ceea ce înseamnă că cel puțin o structură de primire turistică din cele 4, trebuie să aibă posibilitate de cazare și masa de minim 44 persoane, minim 2 săli pentru organizarea a 2 sesiuni simultane, în conformitate cu prevederile Caietului de sarcini.

